স্বপ্ন ভোর মেট্রো স্টেশন
স্বপ্ন ভোর মেট্রো স্টেশন হল কলকাতা মেট্রোর লাইন ৬ বা অরেঞ্জ লাইনের একটি স্টেশন। স্টেশনটি কলকাতার উপকণ্ঠে নিউ টাউন উপনগরীতে উত্তোলিত ভাবে বিশ্ব বাংলা সরণি ও ১৪৪ নং সড়কের সংযোগস্থলের উপরে অবস্থিত। স্টেশনটি রেল বিকাশ নিগম লিমিটেডের তত্বাবধানে নির্মিত হচ্ছে। অনুমান করা হচ্ছে, যে স্টেশনটি ২০২৬ সালে চালু হবে। স্টেশনটির দুটি ট্র্যাক ও দুটি পার্শ্ব প্ল্যাটফর্ম রয়েছে। স্টেশনটিকে প্রথমে "সাব সিবিডি ১" হিসেবে ঘোষণা করা হয়েছিল। পশ্চিমবঙ্গ সরকার ২০২১ সালের জানুয়ারি মাসে "সাব সিবিডি ১" সহ লাইন ৬ বা অরেঞ্জ লাইনের মোট ৯ টি স্টেশনের নাম পরিবর্তন করেছিল। স্টেশনের নাম "সাব সিবিডি ১" থেকে পরিবর্তন করে "স্বপ্ন ভোর" করা হয়।